Hyvä harjoittelua ohjaava fysioterapeutti!

Fysioterapiaharjoittelu 3 (9 op) harjoittelujaksolle tulevat opiskelijat ovat nyt viidennellä lukukaudella. Harjoittelun teema on tuki- ja liikuntaelimistön toimintaa edistävä fysioterapia. Tarkemmat tavoitteet ja harjoitteluun liittyvät oppimistehtävät löytyvät harjoittelun wiki-sivulta. 

Opiskelijat ovat suorittaneet kaikki perusopinnot, kuten anatomian ja fysiologian, sekä suurimman osan lääketieteellisistä aineista. Toimintakyvyn arvioinnin perusopintoja on ollut 12 op. He ovat arvioineet terveyskuntoa, pystyasennon hallintaa ja siihen vaikuttavia tekijöitä, kävelyä, nivelten liikkuvuutta ja lihastasapainoa.  He ovat opiskelleet terveysliikuntaa ja soveltavan liikunnan perusteita. Erityisryhmien ohjaustilanteita heillä on ollut ja ne jatkuvat edelleen. Opiskelijat ovat myös suorittaneet fysioterapian menetelmäopinnot, kuten hieronta, nivelten mobilisointi, fysikaalinen terapia, terapeuttisen harjoittelun perusteet ja terveyden edistäminen -oppikurssi. He ovat tutustuneet tavallisimpiin liikkumisen apuvälineisiin ja apuvälinehankintaprosessiin. Hengitys- ja verenkiertoelimistön fysioterapia on suoritettu ja psykofyysinen fysioterapia on käynnissä. 
Tuki- ja liikuntaelimistön fysioterapia on toteutunut viime syksyn ja jatkuu vielä tämän kevään aikana. Tule-fysioterapian rinnalla on toteutunut työfysioterapia- ja ergonomiaopintoja. Ohessa linkki opetussuunnitelmaan, josta voi halutessaan tarkemmin tutustua opintojen sisältöön.

http://opinto-opas-ops.metropolia.fi/index.php/fi/88094/fi/70305/SXB16K1/year/2015 (Toimii parhaiten Mozilla Firefox- selaimessa eli kopioi tarvittaessa osoite ko selaimen osoiteriville)

Opiskelijoiden viikoittainen työaika on 30 tuntia/viikko. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja, joka käy harjoittelupaikassa ja johon voitte tarvittaessa ottaa suoraan yhteyttä.  

Opiskelijat ottavat etukäteen yhteyttä harjoittelupaikkaansa.